stanford-oval/wikipedia huggingface dataset:
אימרה פלדש (מחזאי)
לבריות אופרטה

ויקטוריה. אופרטה של פאל אברהם (בשלוש מערכות, 5 תמונות: מוזיקה: פאל אברהם, שירים: אימרה הרמט, הופעה: 21 בפברואר 1930 תיאטרון קיראי, בודפשט)
מלכה מאוהבת (אופרטה, מלחין: מיקלוש ברדסקי)
ורד הוואי (אופרטה בשלוש מערכות: מחבר משותף לספר הלימוד: אלפרד גרינוואלד, שירים גרמניים: Fritz Lehner-Beda, שירים הונגריים:אימרה הרמט)
הוד מלכותו מסרב (אופרטה בשלוש מערכות, מוזיקה: פרנץ פלדש ; שירים: אימרה הרמט)
שני משרתים (אופרטה בשלוש מערכות, מוזיקה: איבאן היבש)
יוליה (אופרטה גדולה ב -3 מערכות, מוזיקה: פאל אברהם, שירים: אימרה הרמט, הופעה: 23 בדצמבר 1937, תיאטרון העיר, בודפשט)
ברבור לבן (אופרטה בשלוש מערכות, ב -12 תמונות, מוזיקה: פאל אברהם, שירים: אימרה הרמט, הוצגה: 23 בדצמבר 1938, תיאטרון העיר, בודפשט)
מלך הכסף (אופרטה בשלוש מערכות, מוזיקה: אקוש בוטיקאי
לקריאה נוספת

לקסיקון ביוגרפי הונגרי
לקסיקון יהודי הונגרי. אימרה פלדש
"לקסיקון החברה ההונגרית" (PDF). Mtdaportal.extra.hu. 1930.
ינה פינטר : תולדות הספרות ההונגרית: שיטתיות מדעית בודפשט, 1930–1941;
מיקלוש סאבולצ'י, ed. (1965). תולדות הספרות ההונגרית. כרך 5. Budapest: Akadémiai Kiadó. p. 462. ISBN 963 05 1644 6 5. kötet.
הערות שוליים

↑  "Születési bejegyzése a kaposvári izraelita hitközség születési akv. 48/1881. folyószáma alatt".
↑  "Halotti bejegyzése a Budapest VIII. kerületi polgári halotti akv. 1067/1958. folyószáma alatt".
↑  "Földes Imréné Kaufmann Valéria halotti bejegyzése a Budapest VI. kerületi polgári halotti akv. 1005/1957. folyószáma alatt".
↑  "Házasságkötési bejegyzése a Budapest VI. kerületi polgári házassági akv. 999/1905. folyószáma alatt".
↑  Pintér Jenő i. m.
| --- | --- |
בקרת זהויות :  NLI: 987010179120605171  PLWABN: 9810586442605606  BIBSYS: 3002833  BnF: cb127806704 (data)  GND: 128053216  ISNI: 0000 0001 0966 9227  LCCN: no2005112939  MusicBrainz: a368f3a4-a862-4a12-a572-5625b2bc5989  NKC: xx0241248  SELIBR: 352601  VIAF: 294088143   WorldCat (עם VIAF): 294088143
איזור (גאולוגיה)

איזור באחלמה
בגאולוגיה, המונח אִיזוּר (zoning) משמש בכמה אופנים:
איזור במינרלוגיה – היווצרות אזורי צבע בגבישי מינרלים
איזור בפטרולוגיה – היווצרות אזורים שונים בטבעם בסלעים
מפות איזור – בהערכת סיכונים גאולוגיים נערכת חלוקה של חבל ארץ מסוים לאזורים על פי דרגת פגיעותם לרעידות אדמה ולהתפרצויות געשיות
איזור במינרלוגיה

איזור במינרלים הוא היווצרות אזורי צבע המקבילים להתפתחות השכבות בגבישים. אזורי צבע אלה נובעים משינוי כימי בתמיסה ממנה נוצר הגביש, ומהווים תכליל סינגנטי: סוג של תכליל הנוצר במהלך שלבים שונים של התפתחות הגביש.
אזורי הצבע מסודרים בסימטריה המקבילה לסדר ההתגבשות, ומצביעים על היסטוריה דינמית ועל שלבי צמיחה נבדלים של אותו גביש. משטח החיבור בין האזורים השונים הבונים גבישים כאלה נקרא "שולי תגובה".
איזור מתפתח בכיוונים שונים: מלמטה למעלה – בכיוון צמיחת הגביש, או מבפנים החוצה – במעין מעטפות קונצנטריות המסודרות מסביב למרכזי ההתגבשות. במינרל אחד עשויים להתקיים כיווני איזור משני הסוגים: בטורמלין קיים איזור מהסוג הראשון בדמות מקטעי צבע רציפים האופייניים להפרעות בצמיחת הגביש, מאחר שגורמי הצבע (coloring elements) נעדרים מן התמיסה או שהרכבם משתנה. איזור מהסוג השני קיים ב"טורמלין אבטיח": שכבה חיצונית ירוקה, שכבת ביניים לבנה וחלק פנימי אדום בדרך כלל.
דוגמה נוספת היא קוורץ, אשר נוצר בו איזור בעת חדירת חומרים זרים לתמיסה. במקרים רבים מדובר בזיהומים ברזליים דוגמת המטיט, או בהשפעה הדדית של ברזל ואלומיניום, כפי שמתרחש באחלמה.
מינרל נוסף המפגין איזור מגוון הוא אגט. בסוגים רבים שלו קיים איזור: באגט עין, באוניקס, באגט בוטסואנה, בביצת רעם, באגט תחרה ובאחרים. אחת הסיבות הנפוצות לאיזור באגט היא שינויים תכופים בכיוון הצמיחה של המינרל.
איזור מופיע במינרלים רבים, לדוגמה: אודם, אורתופירוקסן, אחלמה, אפטיט, בריט, ברקת, גארנט, דולומיט, זירקון, פלואוריט, פלוגופיט, צרוסיט וקיאניט.
איזור בפטרולוגיה

איזור בפטרולוגיה הוא היווצרות של אזורים השונים בטבעם זה מזה בסלעים מותמרים, בסלעי משקע ובסלעי יסוד.
איזור בפטרולוגיה > איזור בסלעים מותמרים

איזור נוצר בעיקר כתוצאה מהתמרת מגע בשולי מחדרים פלוטוניים. בשולי המחדרים – במקום בו מאגמה חמה "אופה" את סלעי הסביבה – נוצרת מעין הילה, ההולכת ודועכת ככל שמתרחקים מן המחדר.
באופן זה נוצר איזור בקוורציט – אבן חול שהותמרה כתוצאה מחימום ומספיגה של תמיסות צורניות. כמה רצועות של איזור עשויות להיראות בהורנפלס (Hornfels) – הנוצר בהתמרת מגע חוזרת ונשנית של סלעי משקע.
איזור בפטרולוגיה > איזור בסלעי משקע

בסלעי משקע נוצר איזור באמצעות שני תהליכים:
במהלך ההיווצרות – כתוצאה משינויים בהרכב התמיסות מהן נוצרים הסלעים
לאחר ההיווצרות – כתוצאה משינויים בהרכב התמיסות החודרות לסלעים
איזור הנגרם כתוצאה משינויים במהלך ההיווצרות משפיע גם על גבישי המינרלים המרכיבים את סלעי המשקע, וגם על הסלעים. דוגמה לאיזור כזה קיימת במינרל דולומיט, המרכיב את סלע המשקע דולומיט. האיזור נובע משלבים שונים של חדירת מגנזיום לקלציט או לארגוניט בתהליך הפיכתם לדולומיט.
סלע משקע המפגין איזור הנובע משני התהליכים הוא אבן חול. הצבעים נגרמים מחדירה של מינרלים דוגמת המטיט, לימוניט, גתיט וגלאוקוניט לתמיסה ממנה נוצר הסלע, או לתמיסה החודרת לסלע לאחר היווצרותו. איזור מהסוג הראשון מתרחש באבן חול באמצעות תגובת שיקוע במהלך היווצרות הסלע, והוא מתבטא בטבעות צבע קונצנטריות הנובעות מתופעה הנקראת טבעות ליסגאנג. איזור מהסוג השני נגרם כתוצאה מחדירה של תמיסות עשירות במינרלים "צובעים" לתוך הסלע, והיווצרות שכבות צבעוניות אופקיות, כפי שניתן לראות בפטרה, במכתשים בנגב וב"צוקים הצבועים" בחופי האי מריה, מזרחית לטסמניה.
איזור בפטרולוגיה > איזור בסלעי יסוד

איזור בסלעי יסוד מתבטא בעיקר בשני אופנים:
איזור בפטרולוגיה > איזור בסלעי יסוד > פסי זרימה

פסי זרימה הם רצף של פסים ורצועות הנראים בסלעי יסוד פלוטוניים וגעשיים, בעיקר במחדרים שכבתיים ובזרמי לבה. פסי הזרימה נבדלים זה מזה בצבע, בצפיפות, במרקם הגבישי ובנקבוביות שלהם. ניתן לראות פסי זרימה בסוגים של זכוכית געשית דוגמת אובסידיאן וטקיליט, בריוליט ובסלעי הצטברות.
איזור בפטרולוגיה > איזור בסלעי יסוד > איזור בגיבוש מפריט

איזור במינרלים המרכיבים סלעי יסוד נוצר במהלך גיבוש מפריט, ונובע מתגובה כימית בין המאגמה לבין המינרלים שהתגבשו ממנה. היווצרות אזורי צבע מקבילים בגביש נובעת משינוי בתמיסה המגמטית. דוגמה לכך היא איזור בפלגיוקלז, כאשר בטמפרטורה גבוהה מתגבש אנורתיט – פלגיוקלז עתיר-סידן, ובטמפרטורה נמוכה יותר מתגבש סביבו אלביט – פלגיוקלז עתיר-נתרן. בין שניהם יתגבש פלגיוקלז בהרכב ביניים. דוגמה נוספת היא גבישי פירוקסן הנעטפים באמפיבול.
מפות איזור

אסונות טבע גאולוגיים התרחשו בעבר ויתרחשו בעתיד, והצורך להימנע מנפגעים בנפש או מנזק כלכלי כבד מכתיב היערכות מתאימה. הפגיעוּת האנושית לסיכונים געשיים וסייסמיים יכולה להיות מופחתת באמצעות מפות אִיזוּר (zoning) ותכנון השימוש בקרקעות באזור הנתון לפעילות גאולוגית ערה.
אחד המקומות המועדים לסיכון געשי הוא אזור נאפולי באיטליה, המצוי למרגלות וזוב. ניסיון העבר הבהיר את חשיבותן של מוכנות והערכת הסיכונים בסביבת הר הגעש – שתוצאתם מתבטאת במפות סיכון גאולוגי.
בדומה למיפוי סיכונים געשיים, נערך מיפוי סייסמי לאזורים המועדים לרעידות אדמה. מיפוי כזה משלב מידע המורכב מתאוצה מרבית של הקרקע (Peak Ground Acceleration – PGA) ברעידות אדמה מתועדות ואת עוצמתן באזורים המופיעים במפה. מפה כזו, המחלקת את ישראל לאזורים על פי המקדם הסייסמי, פותחה על ידי המכון הגיאופיסי לישראל.
ראו גם

גאולוגיה - מונחים
תכליל (מינרלוגיה)
גיבוש מפריט
אסון טבע
לקריאה נוספת

שלמה שובאל, צפונות כדור הארץ, האוניברסיטה הפתוחה, 2006, מסת"ב 965-06-0872-9
מ' סברדמיש וא' משיח, אבני חן, מדע אבנים יקרות, 1995
Encyclopedia of Volcanoes, ‏ ISBN 0-12-643140-X, Academic Press
Encyclopedia of Geology, Elsevier Academic Press, First edition 2005, ISBN 0-12-636380-3
הערות שוליים

↑  איזור במילון המונחים של האוניברסיטה הפתוחה
↑  סיכונים גאולוגיים בנאפולי
↑  מפת המקדם הסייסמי בישראל
מפת איזור סייסמי באריתריאה
אליפות אירופה בשחייה 2017 (בריכת 25 מטר)

אליפות אירופה העשרים ושלוש בשחייה (בריכת 25 מטר), נערכה בקופנהגן, דנמרק, בין 13 ל-17 בדצמבר 2017. האליפות נערכה, באולם רויאל ארנה, שבו הורכבה בריכה זמנית, בעלת 10 מסלולים בעומק של 3 מטר, ולצידה ברכיה חימום/שחרור בעלת 8 מסלולים. השחיינים השתתפו ב-40 משחים שונים (17 משחים אישיים לנשים ולגברים, 4 משחי שליחים לנשים ולגברים ו-2 משחי שליחים משולבים שכללו כל אחד מהם, שתי שחייניות ושני שחיינים).
שיאי עולם

15 בדצמבר
הרביעייה ההולנדית (הולנד הולנד) ראנומי קרומווידג'ויו, פמקה המסקרק, תמרה ון וליט, ולרי ון רון קבעה במשחה שליחות 4x50 מטר חופשי שיא עולם חדש של 1:33.91 דקות
16 בדצמבר
הרביעייה ההולנדית (הולנד הולנד) נילס קורשטניה, קייל סטולק, ראנומי קרומווידג'ויו, פמקה המסקרק קבעה במשחה שליחים 4x50 מטר חופשי משולב שיא עולם חדש של 1:28.39 דקות
17 בדצמבר
הרביעייה הרוסית (רוסיה רוסיה) קלימנט קולסניקוב, קיריל פריגודה, אלכסנדר פופקוב, ולדימיר מורוזוב קבעה במשחה שליחים 4x50 מטר מעורב שיא עולם חדש של 1:30.44 דקות
שחייניות מצטיינות

קטינקה הוסו (הונגריה הונגריה) זכתה ב-6 מדליות זהב, כולן אישיות.
ראנומי קרומווידג'ויו (הולנד הולנד) זכתה ב-6 מדליות, מהן 5 זהב, 2 אישיות ו-1 כסף.
שרה שסטרם (שוודיה שוודיה) זכתה ב-6 מדליות, מהן 3 זהב, 2 אישיות ו-3 כסף אישיות.
שחיינים מצטיינים

קלימנט קולסניקוב (רוסיה רוסיה) זכה ב-5 מדליות, מהן 4 זהב, 2 אישיות ו-1 כסף אישית. הוא קבע 5 שיאי עולם לנוער חדשים
ולדימיר מורוזוב (רוסיה רוסיה) זכה ב-4 מדליות, מהן 3 זהב, 1 אישית ו-1 כסף.
טבלת המדליות

| 0 | 1 | 2 | 3 | 4 | 5 |
| --- | --- | --- | --- | --- | --- |
| מקום | מדינה | זהב | כסף | ארד | סך הכול |
| 1 | רוסיה רוסיה | 9 | 5 | 4 | 18 |
| 2 | הונגריה הונגריה | 8 | 3 | 2 | 13 |
| 3 | איטליה איטליה | 5 | 7 | 5 | 17 |
| 4 | הולנד הולנד | 5 | 3 | 3 | 11 |
| 5 | גרמניה גרמניה | 3 | 3 | 1 | 7 |
| 5 | שוודיה שוודיה | 3 | 3 | 1 | 7 |
| 7 | ליטא ליטא | 3 | 0 | 1 | 4 |
| 8 | צרפת צרפת | 1 | 2 | 5 | 8 |
| 9 | אוקראינה אוקראינה | 1 | 2 | 0 | 3 |
| 10 | בריטניה בריטניה | 1 | 1 | 4 | 6 |
| 11 | ספרד ספרד | 1 | 0 | 1 | 2 |
| 12 | דנמרק דנמרק | 0 | 3 | 4 | 7 |
| 13 | פולין פולין | 0 | 2 | 1 | 3 |
| 14 | פינלנד פינלנד | 0 | 2 | 0 | 2 |
| 14 | יוון יוון | 0 | 2 | 0 | 2 |
| 16 | בלארוס בלארוס | 0 | 1 | 1 | 2 |
| 16 | בלגיה בלגיה | 0 | 1 | 1 | 2 |
| 18 | נורווגיה נורווגיה | 0 | 0 | 4 | 4 |
| 19 | ליכטנשטיין ליכטנשטיין | 0 | 0 | 1 | 1 |
| 19 | רומניה רומניה | 0 | 0 | 1 | 1 |
| 19 | סרביה סרביה | 0 | 0 | 1 | 1 |
| בסך הכל | בסך הכל | 40 | 40 | 41 | 121 |
טבלת התוצאות > משחי שליחים משולבים (2 שחייניות ו-2 שחיינים)

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
 התחרות:  

| 4x50 מטר חופשי משולב | הולנד הולנד | 1:28.39 דקות   שיא עולם | רוסיה רוסיה | 1:28.53 דקות | איטליה איטליה | 1:29.38 דקות |
| 4x50 מטר מעורב משולב | הולנד הולנד | 1:37.71 דקות   שיא אליפות | בלארוס בלארוס | 1:37.74 דקות | צרפת צרפת | 1:37.75 דקות |
ישראל ישראל באליפות אירופה בשחייה

נבחרת ישראל כללה 7 שחיינים (שחיינית אחת ו-6 שחיינים). השחיינים הישראלים הצליחו להגיע לארבעה משחי גמר, יעקב טומרקין הגיע ל-3 משחי גמר, מקום רביעי במשחה ל-200 מטר גב, מקום חמישי במשחה ל-200 מעורב אישי ומקום חמישי במשחה ל-100 מטר מעורב אישי ועמית עברי הגיעה למשחה גמר אחד סיימה, במקום חמישי במשחה ל-100 מטר מעורב אישי. 4 שיאים ישראלים נקבעו באליפות, דוד גמבורג במשחה ל-100 מטר חופשי, מירון חירותי במשחה ל-50 מטר חופשי ויעקב טומרקין במשחים ל-100 מטר מעורב אישי ול-200 מטר מעורב אישי. נוסף לכך, השחיינים הישראלים הצליחו להגיע לשלושה משחי חצי גמר, עמית עברי במשחה ל-100 מטר פרפר (מקום 15), דוד גמבורג במשחה ל-100 מטר גב (מקום 10) ומירון חירותי במשחה ל-50 מטר חופשי (מקום 16).
ישראל ישראל באליפות אירופה בשחייה > נשים

| שם השחיינית | משחה | שלב בתחרות | תוצאה | מיקום |  |  |
| --- | --- | --- | --- | --- | --- | --- |

| עמית עברי | 50 מטר חזה | מוקדמות | 30.82 שניות | 16 |  |  |
| עמית עברי | 50 מטר חזה | swim off‏ | 30.99 שניות | 2 |  |  |
| עמית עברי | 100 מטר פרפר | מוקדמות | 58.40 שניות | 15 |  |  |
| עמית עברי | 100 מטר פרפר | חצי גמר | 58.09 שניות | 15 |  |  |
| עמית עברי | 100 מטר מעורב אישי | מוקדמות | 1:00.16 דקות | 4 |  |  |
| עמית עברי | 100 מטר מעורב אישי | חצי גמר | 59.98 שניות | 6 |  |  |
| עמית עברי | 100 מטר מעורב אישי | גמר | 59.48 שניות | 5 |  |  |
ישראל ישראל באליפות אירופה בשחייה > גברים

| שם השחיין | משחה | שלב בתחרות | תוצאה | מיקום |  |  |
| --- | --- | --- | --- | --- | --- | --- |

| דוד גמבורג | 50 מטר חופשי | מוקדמות | 22.11 שניות | 21 |  |  |
| דוד גמבורג | 100 מטר חופשי | מוקדמות | 47.94 שניות   שיא ישראל | 25 |  |  |
| דוד גמבורג | 50 מטר גב | מוקדמות | 24.10 שניות | 44 |  |  |
| דוד גמבורג | 100 מטר גב | מוקדמות | 51.72 שניות | 15 |  |  |
| דוד גמבורג | 100 מטר גב | חצי גמר | 51.01 שניות | 10 |  |  |
| דוד גמבורג | 200 מטר גב | מוקדמות | 1:53.31 דקות | 13 |  |  |

| מירון חירותי | 50 מטר חופשי | מוקדמות | 21.44 שניות   שיא ישראל | 12 |  |  |
| מירון חירותי | 50 מטר חופשי | חצי גמר | 21.61 שניות | 16 |  |  |
| מירון חירותי | 50 מטר פרפר | מוקדמות | 23.39 שניות | 27 |  |  |

| יעקב טומרקין | 100 מטר גב | מוקדמות | 51.34 שניות | 9 |  |  |
| יעקב טומרקין | 100 מטר גב | חצי גמר | 51.22 שניות | 11 |  |  |
| יעקב טומרקין | 200 מטר גב | מוקדמות | 1:51.61 דקות | 3 |  |  |
| יעקב טומרקין | 200 מטר גב | גמר | 1:51.05 דקות | 4 |  |  |
| יעקב טומרקין | 100 מטר מעורב אישי | מוקדמות | 52.50 שניות   שיא ישראל | 4 |  |  |
| יעקב טומרקין | 100 מטר מעורב אישי | חצי גמר | 52.80 שניות | 8 |  |  |
| יעקב טומרקין | 100 מטר מעורב אישי | גמר | 52.91 שניות | 5 |  |  |
| יעקב טומרקין | 200 מטר מעורב אישי | מוקדמות | 1:54.11 דקות   שיא ישראל | 4 |  |  |
| יעקב טומרקין | 200 מטר מעורב אישי | גמר | 1:54.66 דקות | 5 |  |  |

| דניס לוקטב | 100 מטר חופשי | מוקדמות | 49.90 שניות | 70 |  |  |
| דניס לוקטב | 200 מטר חופשי | מוקדמות | 1:47.18 דקות | 33 |  |  |
| דניס לוקטב | 400 מטר חופשי | מוקדמות | 3:48.72 דקות | 27 |  |  |

| תומר פרנקל | 100 מטר חופשי | מוקדמות | 50.00 שניות | 72 |  |  |
| תומר פרנקל | 200 מטר חופשי | מוקדמות | 1:47.59 דקות | 36 |  |  |
| תומר פרנקל | 400 מטר חופשי | מוקדמות | 3:49.84 דקות | 29 |  |  |
| תומר פרנקל | 200 מטר פרפר | מוקדמות | 2:00.10 דקות | 34 |  |  |

| מרקוס שלזינגר | 50 מטר חופשי | מוקדמות | 21.79 שניות | 26 |  |  |
| מרקוס שלזינגר | 50 מטר פרפר | מוקדמות | 23.39 שניות | 27 |  |  |
| מרקוס שלזינגר | 100 מטר פרפר | מוקדמות | 52.47 שניות | 36 |  |  |

| שליחים   מירון חירותי   מרקוס שלזינגר   דניס לוקטב   תומר פרנקל | 4x50 מטר חופשי | מוקדמות | 1:29.49 דקות   21.83   21.80   22.79   23.07	 | 17     |  |  |
| שליחים   דוד גמבורג   יעקב טומרקין   מרקוס שלזינגר   מירון חירותי | 4x50 מטר מעורב | מוקדמות |   24.21   26.65      | פסילה |  |  |
אינגבורג, נסיכת דנמרק

אינגבורג, נסיכת דנמרק (בדנית: Prinsesse Ingeborg af Danmark;‏ 2 באוגוסט 1878 – 12 במרץ 1958), הייתה בתו של פרדריק השמיני, מלך דנמרק, ואמם של מלכות נורווגיה ובלגיה.
ביוגרפיה

אינגבורג נולדה ב-2 באוגוסט 1878 בארמון שרלוטנלונד, קופנהגן, לפרדריק השמיני, מלך דנמרק וללוביסה, נסיכת שוודיה, בתם של קרל החמישה עשר, מלך שוודיה ולואיזה, נסיכת הולנד. במאי 1897 התארסה אינגבורג עם בן דודה הנסיך קרל, דוכס וסטריטלנד, בנו של אוסקר השני, מלך שוודיה, אשר לא הכירה אותו בכלל, וב-27 באוגוסט 1897 התחתנו השניים בקופנהגן, ויצאו לירח דבש בגרמניה. אינגבורג הייתה פופולרית מאוד בקרב העם השוודי, ובין השנים 1897–1907 מילאה את רוב תפקידיה של המלכה, מפני שחמותה סופיה, מלכת שוודיה השתתפה באירועים ציבוריים רק לעיתים רחוקות, ואילו נסיכת הכתר ויקטוריה בילתה את רוב זמנה בחו"ל מטעמי בריאות.
אינגבורג התעניינה בספורט, במיוחד החלקה על הקרח, ובתערוכת הרכב בסטוקהולם בשנת 1903, ערכה טיול במכונית יחד עם גיסה גוסטב, נסיך הכתר של שוודיה באזור סקונה. בשנת 1908 ליוותה אינגבורג את אחיינו של בעלה - הנסיך וילהלם, דוכס סדרמנלנד, לחתונתו עם מריה פבלובנה, הנסיכה הגדולה של רוסיה ברוסיה.
אינגבורג השקיעה רבות בחינוך ילדיה, וחיי המשפחה שלה היו לאות ולמופת בהרמוניה שלהם. בשנת 1922 קרס הבנק שבו היה מופקד כספם, והם נאלצו למכור את ביתם, אך אינגבורג התמודדה עם זה בגבורה. אינגבורג הוצגה בשוודיה שנים רבות, כסמל לרעיה ואם, והייתה אחת הפופולריות ביותר בקרב משפחת המלוכה.
בשנת 1905 הוצע לבעלה קרל כתר נורווגיה, אך הוא סירב לקבלו, ואחיה קרל, נסיך דנמרק הוכתר כהוקון השביעי, מלך נורווגיה. אינגבורג אהדה מאוד את הליברלים ולא אהבה את השמרנים, וכשהתפטרה הממשלה הליברלית בשנת 1918, קיבלה זאת בצורה קשה. במהלך מלחמת העולם השנייה הפגינה אינגבורג בפומבי נגד גרמניה הנאצית, על ידי חסימת חלון ביתה הפונה לשגרירות גרמניה בסטוקהולם.
ב-12 במרץ 1958 מתה אינגבורג בביתה בסטוקהולם, והיא כמעט בת 80 שנים. שלושה מנכדיה הפכו למלכים באירופה: האראלד החמישי, מלך נורווגיה, בודואן, מלך הבלגים ואלברט השני, מלך הבלגים.
משפחתה

ב-27 באוגוסט 1897 התחתנה אינגבורג עם הנסיך קרל, דוכס וסטריטלנד, בנו של אוסקר השני, מלך שוודיה, ממנו נולדו לה 4 ילדים:
מרגרטה, נסיכת שוודיה (1899–1977), התחתנה עם אקסל, נסיך דנמרק
מרתה, נסיכת שוודיה (1901–1954), התחתנה עם אולף החמישי, מלך נורווגיה
אסטריד, נסיכת שוודיה (1905–1935), התחתנה עם לאופולד השלישי, מלך הבלגים
הנסיך קרל, דוכס אסטרייטלנד (1911–2003)
אליפות העולם בשחמט 1998 (פיד"ה)

אליפות העולם בשחמט 1998 הייתה תחרות שאורגנה על ידי פיד"ה. בשלב הסופי אלוף העולם, אנטולי קרפוב, ניצח בדו-קרב את וישוואנתן אנאנד.
רקע

בשנת 1997 נשיא פיד"ה קירסאן איליומז'ינוב הציע מתכונת חדשה לאליפות העולם בשחמט. לפי המתכונת החדשה כל התחרות יהיה בשיטת פלייאוף בהשתתפות מספר רב של שחמטאים. בסיבובים הראשונים היה מתוכנן מפגש כפול. אם לא הייתה הכרעה היה יום משחקים נוסף בו השחמטאים ישחקו משחקים מהירים עם זמן מוגבל. בנוסף לכך, במטרה לסיים את הפיצול הקיים כאשר אנטולי קרפוב וגארי קספרוב היו בעלי תואר "אלוף העולם", הם היו יכולים להתחיל את התחרות משלב חצי הגמר. מכיוון שקספרוב לא היה מעוניין להשתתף בתחרות במתכונת זו, קרפוב העפיל ישירות למשחק על התואר.
משתתפי התחרות

רוסיה ולדימיר קראמניק, 2770 - סירב להשתתף עקב העפלה של קרפוב ישירות לדו-קרב על התואר
הודו וישוואנתן אנאנד, 2765 - הפסיד במשחק על התואר
רוסיה אנטולי קרפוב, 2745 - אלוף העולם המכהן, ניצח בתחרות
בולגריה וסלין טופלוב, 2745 - הודח בסיבוב השני
אוקראינה וסילי איוונצ'וק, 2725 - הודח בסיבוב השני
סלובניה אלכסנדר בליאבסקי, 2710 - הודח בסיבוב הרביעי
ספרד אלכסיי שירוב, 2700 - הודח ברבע הגמר
ישראל בוריס גלפנד, 2700 - הודח בחצי הגמר
אנגליה מייקל אדמס, 2680 - הודח בגמר במשחק על הזכות לשחק נגד קרפוב
רוסיה ולרי סלוב, 2680 - לא השתתף
שלבי הגמר

התחרות נערכה בחרונינגן, שבהולנד במהלך בדצמבר 1997.
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | רבע הגמר  | רבע הגמר  | רבע הגמר  |  |  | חצי הגמר  | חצי הגמר  | חצי הגמר  |  |  | משחק הגמר  | משחק הגמר  | משחק הגמר  |  |  |
|   |   |   |   |   |   |   |   |   |   |   |   |   |   |  |  |
 : 
|   | 9 |  אנגליה מייקל אדמס |  ½2 |   |  |  |  |  |  |  |  |  |  |  |  |
|   | 21 |  הולנד לואק ון וילי | ½1 |   |   |  |  |  |  |  |  |  |  |  |  |
|   |   |   |   |   |   | 9 |  אנגליה מייקל אדמס | 4 |   |  |  |  |  |  |  |
|  |  |  |  |   |   | 18 |  אנגליה נייג'ל שורט | 3 |   |  |  |  |  |  |  |
|   | 18 |  אנגליה נייג'ל שורט | 2 |   |  |  |  |  |   |  |  |  |  |  |  |
|   | 25 |  פולין מיכאל קרסנקוב | 0 |   |   |   |   |   |   |   |  |  |  |  |  |
|   |   |   |   |   |   |   |   |   |   |   | 9 |  אנגליה מייקל אדמס | 4 |  |  |
|   |  |  |  |  |  |   |   |   |   |   | 2 |  הודו וישוואנתן אנאנד | 5 |  |  |
|   | 8 |  ישראל בוריס גלפנד |  ½2 |   |  |  |  |  |   |  |  |  |  |  |  |
|   | 30 |  רוסיה אלכסיי דרייב | ½1 |   |   |  |  |  |  |  |  |  |  |  |  |
|   |   |   |   |   |   | 8 |  ישראל בוריס גלפנד | ½3 |   |  |  |  |  |  |  |
|  |  |  |  |   |   | 2 |  הודו וישוואנתן אנאנד |  ½1 |   |  |  |  |  |  |  |
|   | 2 |  הודו וישוואנתן אנאנד |  ½1 |   |  |  |  |  |  |  |  |  |  |  |  |
|   | 7 |  ספרד אלכסיי שירוב | ½ |   |  |  |  |  |  |  |  |  |  |  |  |
נציגות ישראלית

בוריס גלפנד דורג במקום מס' 8 והודח בחצי הגמר.
בוריס אלתרמן דורג במקום מס' 44 והודח בסיבוב השני.
אמיל סוטובסקי דוג במקום מס' 59, אך לא הגיע לתחרות.
משחק על התואר

המפגש נערך בלוזאן. הוא היה במתכונת של 6 משחקים. אם לא הייתה הכרעה המנצח היה נקבע בשני סיבובים של שחמט מהיר. אנטולי קרפוב ניצח את וישוואנתן אנאנד והמשיך לכהן כאלוף העולם בשחמט.
|  | מד כושר | 1 | 2 | 3 | 4 | 5 | 6 | R1 | R2 | נקודות |
| --- | --- | --- | --- | --- | --- | --- | --- | --- | --- | --- |
| רוסיה אנטולי קרפוב | 2735 | 1 | 0 | ½ | 1 | ½ | 0 | 1 | 1 | 5 |
| הודו וישוואנתן אנאנד | 2770 | 0 | 1 | ½ | 0 | ½ | 1 | 0 | 0 | 3 |
אימרה קינסקי

| --- | --- |

 לידה:  10 במרץ 1901 בודפשט, האימפריה האוסטרו-הונגרית 
 פטירה:  1945 (בגיל 43 בערך) גרמניה הנאצית זקסנהאוזן, גרמניה הנאצית 
 מדינה:  הונגריה 
 תקופת הפעילות:  1929–1935 (כ־6 שנים) 
 
לוח הזיכרון שלו שהוקם בשנת 2011 ברחוב רונה 121
אימרה קינסקי (בהונגרית: Kinszki Imre; בודפשט, 10 במרץ 1901 – 1945) היה צלם יהודי-הונגרי. הוא היה אדם משכיל מאוד ורב-גוני ומלבד העיסוק שלו בצילום גם עבודתו הפילוסופית, המדעית, הספרותית והחינוכית משמעותית. קינסקי ניספה בשואה במחנה הריכוז זקסנהאוזן.
פועלו

בתחילה צילם את ילדיו, את משפחתו, את סביבתו ואת רובע מגוריו, זוגלו (רובע 14 של בודפשט). חדשנותו אינה נעוצה בבחירת הנושאים שלו, אלא בגישתו החדשה לשפת העיצוב הספציפית שלו, לאופן בו חיבר את תצלומי החפצים, הרחובות ומהלך החיים, האופן שבו טיפל ביחסי צל-אור שהיה במיוחד חדשני ושובר צורה. אופטיקה "למעלה". תמונותיו הן חדשות רגישות על החיים העירוניים בשנות ה-30 של המאה ה-20. הוא זוכה להערכה רבה בספרות זרה, ויחד עם בראסאי, אנדרה קרטס ולסלו מוהולי-נג'י, זוכרים אותו ואת יצירתו שנותרה לא שלמה וקטועה בשל השואה.
ביוגרפיה

הוא הגיע ממשפחה אינטלקטואלית יהודית מתבוללת. אביו, ארמין קינסקי (1865–1910 לערך), עבד בחברת הביטוח אנקר, ואמו, פאולה שילר (1879–194?), הייתה עקרת בית. בתחילה הם התגוררו בווילה ברחוב אילקה, ואחר כך בכיכר גאבור בתלן. הרצון של אימרה קינסקי הצעיר לתקשר ניכר כבר כסטודנט. הוא כתב וערך עיתון סטודנטים בכתב יד ביחד עם חבריו. משנת 1919 הופיעו כתביו בשם "סקירת ספרים" בכתבי העת "המאה שלנו", ניוגט, "אורורה" ו"סינתזה".
אף על פי שסיים את לימודיו בהצטיינות, היה עליו להפסיק את לימודיו באוניברסיטה עקב החוק נומרוס קלאוזוס, הוא לא התקבל לבית הספר לרפואה גם בפעם השנייה ואף לא הורשה להמשיך ללמוד ביולוגיה. בסופו של דבר הפך למנהל הארכיונים של התאחדות התעשיינים הלאומית ההונגרית (GYOSZ) וטיפל בתכתובות בשפות זרות. על אף שהתכתב בכמה שפות, כתב מחקרים פילוסופיים וספרותיים, הוא מעולם לא הורשה ללמוד באוניברסיטה.
ב-22 במאי 1926 נשא לאישה את אילונה גארדוני בבודפשט, אותה הכיר ב-GYOSZ.  הם עברו לבית בן שלוש קומות בפינת רחוב סוגלו ורחוב רונה. ילדם הראשון, גאבור, נולד בשנת 1926.
בסוף שנות השלושים של המאה העשרים קינסקי, בעל ההכרה הרחבה, היה מודע לסכנות האורבות לו ולמשפחתו. כשהוא מגייס את קשריו, חיפש עבודה בחו"ל, השיג דרכון הגירה עבור משפחתו לניו זילנד, אך בסופו של דבר לא יכלו להחליט להגר. בשנת 1939 הם עברו לאמונה היוונית-קתולית, כדי להתחמק מהחוקים האנטי יהודיים (הדבר לא עזר להם). במסגרת זו היה חובה עליהם לבקר בקביעות בכנסייה, להיות שם בכל יום ראשון למיסה; היה שם כרטיס נוכחות בכנסייה והם היו צריכים להחתים אותו. בגלל החוקים היהודיים פוטר קינסקי מעבודתו. בשנת 1943 הוא נקרא לשירות העבודה מספר פעמים (עבודות כפייה לגברים יהודים עבור הצבא ההונגרי). בנובמבר 1944 הוא שלח את גלויתו האחרונה למשפחתו תחנת הרכבת בפרנצווארוש (רובע 9 של בודפשט). אימרה קינסקי נראה לאחרונה בפלוגת שירות העבודה ההונגרית צועדת לעבר מחנה הריכוז זקסנהאוזן בינואר 1945.
בנו, גאבור קינסקי, נרצח במחנה הריכוז בוכנוולד בחורף 1944. אשתו ובתו שרדו את השואה בכך שנאלצו להיכנס תחילה לבנייני הטלאי הצהוב ואחר כך לגטו בודפשט. בתו, יהודית קינסקי, עשתה כל שביכולתה על מנת שדמות אביה ומורשתו האמנותית לא יישכחו.
הנצחתו

ברחוב רונה מול ביתם אבן נגף הוצב לזכרו ולזכר בנו וכן לוח הזיכרון על קיר הבית.
בשנת 2011, בנוסף לכמעט מאה תצלומי קינסקי במוזיאון היהודי בבודפשט, ניתן היה לראות גם מסמכים ותמונות משפחתיות שנותרו בעיזבון קינסקי כהדפסים מעניינים של כמעט מאה שנים של משפחה יהודית מתבוללת ממעמד הביניים.
לרגל שנת הזיכרון לשואה של יהודי הונגריה בשנת 2014, נפתחה ב-21 במאי 2014 תערוכה בשם "אורות שניצלו – תצלומים מאת אימרה קינסקי (1901–1945) בספרייה המרכזית של ספריית ארווין סבו בבודפשט.
הוקרה

אזרח כבוד של זוגלו
משפחתו

אשתו: אילונה גרדוני (17 בינואר 1899–?), הייתה קלדנית וקצרנית.
ילדיו: גאבור (1926–1944), יהודית (16 במאי 1934)
לקריאה נוספת

ביוגרפיה של יהודית קינסקי
המוזיאון היהודי ההונגרי: אימרה קינסקי
עולם הטבע 1979/9: מורשתו של אימרה קינסקי
אוסף FSZEK בודפשט: אורות שמורים - תצלומים מאת אימרה קינסקי (1901–1945)
תמונה בקליק: אימרה קינסקי (1901–1945): תצלומים
אשתו חיכתה לאימרה קינצקי כבר עשרות שנים, שתמונות שנשמרו במזוודה שלו הופכות אותו לאחד האמנים הגדולים ביותר.
Kiss Eszter (2019-02-16). "A képeimet mentsétek, és bármikor újrakezdem az életem". index.hu.
תמונה בחזית הדירה ברחוב רונה, משנת 1929
כתב העת בבודפשט: Ablakperspektíva מצילומיו של אימרה קינסקי (1901–1945)
יהודית קינסקי: אהבה במטוס מנייר